./data/phi0914/phi001/phi0914.phi001.perseus-lat2.xml
Titus Livius (Livy)
Adventus Aeneae in Italiam et res gestae  Ascani regnum Albae et                   Silvi et deinceps Silviorum  Numitoris filia a Marte compressa nati                   Romulus et Remus  Amulius obtruncatus  urbs a Romulo condita                    senatus lectus  cum Sabinis bellatum  spolia opima Feretrio Iovi                   lata  in curias populus divisus  Fidenates, Veientes victi  Romulus                   consecratus  Numa Pompilius ritus sacrorum tradidit  porta Iani                   clausa  Tullus Hostilius Albanos diripuit  trigeminorum pugna  Metti                   Fufeti supplicium  Tullus fulmine consumptus  Ancus Martius Latinos                   devicit, Ostiam condidit  Tarquinius Priscus Latinos superavit,                   circum fecit, finitimos devicit, muros et cloacas fecit  Servio                   Tullio caput arsit  Servius Tullius Veientes devicit et populum in                   classes divisit, aedem Dianae dedicavit  Tarquinius Superbus occiso                   Tullio regnum invasit  Tulliae scelus in patrem  Turnus Herdonius                   per Tarquinium occisus  bellum cum Volscis  fraude Sex  Tarquini                   Gabii direpti  Capitolium inchoatum  Termini et Iuventae arae moveri                   non potuerunt  Lucretia se occidit  Superbi expulsio  regnatum est                   annis CCLV  Ib ** Latinis victis montem Aventinum adsignavit,               fines protulit, Ostiam coloniam deduxit, caerimonias a Numa institutas               renovavit  regnavit annis xxiII  eo regnante Lucumo Demarati Corinthii               filius a Tarquiniis, Etrusca civitate, Romam venit et in amicitiam Anci               receptus Tarquini Prisci nomen ferre coepit et post mortem Anci regnum               excepit  centum in patres allegit, Latinos subegit, ludos in circo               edidit, equitum centarias ampliavit, urbem muro circumdedit, cloacas               fecit  occisus est ab Anci filiis, cum regnasset annis XXXVIII  hic                   temptandae scientiae Atti Navi auguris causa fertur consuluisse eum,                   an id, de quo cogitaret, effici posset; quod cum ille fieri posse                   dixisset, iussisse eum novacula cotem praecidere, idque ab Atto                   protinus factum  successit ei Servius Tullius, natus ex               captiva nobili Corniculana, cui puero adhuc in cunis posito caput               arsisse traditum erat  is censum primum egit, lustrum condidit, quo               censa Lrxx milia esse dicuntur, pomerium protulit, colles urbi adiecit               Quirinalem, Viminalem, Esquilinum, templum Dianae cum Latinis  in Aventino fecit  interfectus est a L  Tarquinio, Prisci filio,               consilio filiae suae Tulliae, cum regnasset annis XLIIII  post hunc L                Tarquinius Superbus neque patrum neque populi iussu regnum invasit  is               armatos circa se in custodiam sui habuit  bellum cum Volscis gessit et               ex spoliis eorum templum in Capitolio Iovi fecit  Gabios dolo in               potestatem suam redegit  huius filiis Delphos profectis et               consulentibus, quis ecrum Romae regnaturus esset, dictum est eum               regnaturum, qui primum matrem osculatus esset  quod responsum cum ipsi               aliter interpretarentur, lunius Brutus, qui cum eis profectus erat,               prolapsum se simulavit et terram osculatus est; idque factum eius               eventus conprobavit  nam cum inpotenter se gerendo Tarquinius Superbus               omnes in odium sui adduxisset, ad ultimum propter expugnatam nocturna vi               a Sexto filio eius Lucretiae pudicitiam, quae ad se vocato patre               Tricipitino et viro Collatino obtestata, ne inulta mors eius esset,               cultro se interfecit, Bruti opera maxime expulsus est, cum regnasset               annos xxv  tur consules creati sunt L  Iunius Brutus L  Tarquinius               Conlatinus